Renaissance World Tour

Renaissance World Tour הוא סיבוב ההופעות התשיעי של הזמרת והיוצרת האמריקאית ביונסה. הוא הוכרז ב-1 בפברואר 2023, כתמיכה באלבום האולפן השביעי שלה, Renaissance. הוא החל ב-10 במאי 2023, בפרנדס ארנה בסטוקהולם. זהו סיבוב ההופעות השני של הזמרת באצטדיונים, לאחר סיבוב ההופעות The Formation World Tour ב-2016.

סיבוב ההופעות "The Renaissance World Tour" נהפך לסיבוב ההופעות המכניס ביותר על ידי אמן שחור, עם הכנסות של יותר מ-400 מיליון דולר.

 רקע 
שיווק סיבוב ההופעות החל ב-23 באוקטובר 2022, כשביונסה מכרה כרטיס להופעה לא מוגדרת. הכרטיסים נמכרו תמורת 50,000 דולר במכירה פומבית בנשף צדקה כדי לתמוך בתיאטרון WACO. הוא כלל שני כרטיסים להופעה, כרטיסי טיסה במחלקה ראשונה, שהייה של שלושה לילות במלון וסיבוב אישי מאחורי הקלעים על ידי אמה של ביונסה.

ב-1 בפברואר 2023, ביונסה הכריזה על סיבוב ההופעות דרך חשבון האינסטגרם שלה.

 כרטיסים 
לצד ההכרזה על סיבוב ההופעות, הוכרז גם שמכירה פומבית ללג הצפון אמריקאי לא תתקיים בתחילה, כשכל מכירת הכרטיסים הראשונית ללג משתמשת במערכת Verified Fan של Ticketmaster. בנוסף, כל הערים בלג הצפון אמריקאי של הסיור יחולקו לשלוש קבוצות כירטוס שונות שלכולן יהיו תקופות כירטוס וזמני מכירות שונים.

ג'יי פיטרס מ-The Verge ציין כי הריווח בתקופות הביקוש נראתה כניסיון של Ticketmaster למנוע תקרית זהה למחדל שהתרחש במהלך קניית הכרטיסים לסיבוב ההופעות של טיילור סוויפט, The Eras Tour, שהתרחש פחות משלושה חודשים קודם לכן, בו אתר Ticketmaster הושבת במהלך מכירת ה-Verified Fan. פיטרס תהה עד כמה האסטרטגיה תהיה יעילה מכיוון שאנשים יכולים להירשם לכל אחת מקבוצות הרישום במקום רק לאחת. בעקבות ניהול לא נכון של מכירת הכרטיסים למופע של סוויפט, שהובילה לשימוע בסנאט האמריקאי, צייצה ועדת המשפט של הסנאט של ארצות הברית מחשבון הטוויטר הרשמי שלה, "אנחנו צופים, @Ticketmaster", בהתייחס לסיבוב ההופעות של ביונסה.

לאור זאת, Ticketmaster יישמה מדיניות חדשה כדי לנסות ולהילחם בקשיים עבור צופי המופעים וכדי "ליצור חווית קניית כרטיסים פחות צפופה למעריצים". הרישום אינו מבטיח כרטיס. במקום זאת, "תהליך בסגנון הגרלה" משפיע על מי מוצב ברשימת ההמתנה ולמי ניתן קוד גישה ייחודי לאחר ההרשמה כמעריץ מאומת. כרטיסים שנרכשו בשווקים באירופה גם לא ניתנים למכירה חוזרת ב-Ticketmaster עבור יותר מהמחיר המקורי שלהם.

 הצלחה מסחרית 
 תחזיות 
מגזין רולינג סטון תיאר את סיבוב ההופעות כ"אחד המופעים המבוקשים ביותר בתקופה האחרונה". בילבורד העריך שהוא יכניס כ-300 מיליון דולר ללא הופעות נוספות, ויהפוך לסיבוב ההופעות המרוויח ביותר של ביונסה. לפי Ticketmaster, הביקוש לכרטיסים עלה על מספר הכרטיסים הזמינים ביותר מ-800% בטורונטו, שיקגו, איסט רתרפורד, סאמרפילד, אטלנטה, אינגלווד ויוסטון, שלכולם נוספו מופעים נוספים בעקבות זאת. לייב ניישן מסרו כי למרות המופעים החדשים שנוספו, רוב המעריצים לא יוכלו לרכוש כרטיסים: "הביקוש עולה באופן דרסטי על ההיצע".

 מכירות מוקדמות 
המכירה המוקדמת הראשונה שהחלה בבריטניה ב-2 בפברואר, והייתה בלעדית ללקוחות O2, נתקלה בביקוש "חריג" וגרמה לאתר O2 Priority לקרוס. למעלה מ-200,000 אנשים ניסו לרכוש כרטיסים לאחד מהמופעים בלונדון, מתוכם פחות מ-7,000 היו זמינים. לאחר שהמעריצים הביעו את זעמם וגרמו ל-"O2 Priority" להיות נושא חם בטוויטר, O2 פרסמו התנצלות שהכירה ב"ביקוש העצום" והרגיעו את המעריצים שהם פועלים כדי לפתור את הבעיה.

מכירה מוקדמת שהחלה ב-3 בפברואר, שאורגנה על ידי לייב ניישן, נתקלה בלמעלה מ-3 מיליון אנשים שניסו להשיג כרטיסים למופעים בבריטניה, צרפת, שוודיה ופולין, מה שגרם לקריסה של Ticketmaster. בדקות הראשונות של המכירה המוקדמת השנייה בבריטניה, למעלה מ-400,000 אנשים הצטרפו לתור לאחד מהמופעים בלונדון, שהתרחב לאחר מכן ליותר מ-800,000 איש. יותר מ-600,000 אנשים היו בתור לכרטיסים להופעה באדינבורו. מחירי חדרי המלון זינקו באדינבורו למועד המופע, כשמחיר חדר מלון אחד עלה ביותר מ-360%. בצרפת, יותר מ-260,000 אנשים ניסו לרכוש כרטיסים להופעה בפריז.

 מכירה כללית 
מיליוני אנשים ניסו להשיג כרטיסים בבריטניה, מה שגרם לאתר Ticketmaster לקרוס עקב הביקוש. לאחר שיותר מ-370,000 איש עמדו בתור לכל אחד משני המופעים בלונדון, נוסף מופע שלישי. במופע השלישי בלונדון צפו חצי מיליון אנשים בתור לכרטיסים, מה שהוביל להוספת מופע רביעי. במופע הרביעי הצטרפו עוד חצי מיליון איש לתור, מה שהוביל להוספת מופע חמישי. יותר מ-90% מהמלונות בסביבת אצטדיון טוטנהאם הוטספר נתפסו בתאריכי ההופעות של ביונסה, ומחיר חדרי המלון בסנדרלנד זינקו בכמעט 600% עבור ליל המופע של ביונסה.

הכרטיסים להופעות של ביונסה בפריז ובמרסיי אזלו תוך דקות, עם מאות אלפי מעריצים שניסו לקנות כרטיסים ואתר סטאד דה פראנס קרס. מרטין ד'ארגנליאו מאצטדיון סטאד ולודרום אמר שהם לא ראו ביקוש שכזה במשך עשור. מופעים נוספים נוספו באמסטרדם, סטוקהולם, ובוורשה עקב ביקוש רב למופעים הראשונים שהוכרזו בערים אלה.

סיבוב ההופעות צפוי להניב קרוב ל-560 מיליון דולר במכירות כרטיסים עד סוף הרצתו.

 צדקה 
כמו בסיבובי הופעות קודמים, ביונסה תתמוך בקהילות מוחלשות בערים בהן היא מופיעה, עם קרן BeyGOOD של הזמרת.

כרטיסים לסיבוב הופעות יחולקו ליוזמות קהילתיות מקומיות בערים ברחבי ארצות הברית.

 רשימת שירים 
רשימת השירים היא כפי שבוצע במופע של ה-10 במאי, בשוודיה.

 מופעים 
תאריךעירמדינהאולם10 במאי 2023סטוקהולםפרנדס ארנה11 במאי 202314 במאי 2023בריסלאצטדיון המלך בודואן17 במאי 2023קארדיףאצטדיון המילניום20 במאי 2023אדינבורואצטדיון מאריפילד23 במאי 2023סנדרלנדאצטדיון האור26 במאי 2023סן-דניסטאד דה פראנס29 במאי 2023לונדוןאצטדיון טוטנהאם הוטספר30 במאי 20231 ביוני 20233 ביוני 20234 ביוני 20238 ביוני 2023ברצלונההאצטדיון האולימפי ליואיס קומפאניס11 ביוני 2023מרסייסטאד ולודרום15 ביוני 2023קלןאצטדיון ריין אנרגי17 ביוני 2023אמסטרדםיוהאן קרויף ארנה18 ביוני 202321 ביוני 2023המבורגפולקספארקשטדיון24 ביוני 2023פרנקפורטדויטשה בנק פארק27 ביוני 2023ורשההאצטדיון הלאומי28 ביוני 20238 ביולי 2023טורונטורוג'רס סנטר9 ביולי 202312 ביולי 2023פילדלפיההמגרש הפיננסי של לינקולן15 ביולי 2023נאשווילאצטדיון ניסאן17 ביולי 2023לואיווילאצטדיון L&N פדרל קרדיט יוניון20 ביולי 2023מיניאפוליסאצטדיון הנטינגטון בנק22 ביולי 2023שיקגוסולג'ר פילד23 ביולי 202326 ביולי 2023דטרויטפורד פילד29 ביולי 2023איסט רת'רפורדאצטדיון מטלייף30 ביולי 20231 באוגוסט 2023פוקסבורואצטדיון ג'ילט3 באוגוסט 2023פיטסבורגאצטדיון אקריסור5 באוגוסט 2023סאמרפילדמגרש פדקס6 באוגוסט 20239 באוגוסט 2023שארלוטאצטדיון בנק אוף אמריקה11 באוגוסט 2023אטלנטהאצטדיון מרצדס-בנץ12 באוגוסט 202314 באוגוסט 202316 באוגוסט 2023טמפהאצטדיון ריימונד ג'יימס18 באוגוסט 2023מיאמי גארדנסאצטדיון הארד רוק21 באוגוסט 2023סנט לואיסהכיפה במרכז אמריקה24 באוגוסט 2023גלנדיילאצטדיון סטייט פארם26 באוגוסט 2023פרדייסאצטדיון אליג'אנט27 באוגוסט 202330 באוגוסט 2023סנטה קלרהאצטדיון ליוויי'ס1 בספטמבר 2023אינגלוודאצטדיון SoFi2 בספטמבר 20234 בספטמבר 202311 בספטמבר 2023ונקוברבי סי פלייס13 בספטמבר 2023סיאטללומן פילד21 בספטמבר 2023ארלינגטוןאצטדיון AT&T23 בספטמבר 2023יוסטוןאצטדיון NRG24 בספטמבר 202327 בספטמבר 2023ניו אורלינססיזרס סופרדום1 באוקטובר 2023קנזס סיטימגרש GEHA באצטדיון ארוהד

 עיבוד קולנועי 

בספטמבר 2023 פורסם כי ביונסה נמצאת במגעים מתקדמים להוצאת סרט הופעה המבוסס על סיבוב ההופעות. ידיעה זו באה בעקבות עסקה דומה עם טיילור סוויפט, שתיווכה עסקה לסרט הופעה המבוסס על סיבוב ההופעות שלה. שתי הזמרות צפויות לקבל תנאים נוחים, כולל יותר מ-50% מרווחי הכרטיסים לסרט. הפרויקט נמצא בפיתוח כבר שנים וצפוי לכלול אלמנטים מההופעות החיות של ביונסה בשנת 2023 במהלך סיבוב ההופעות, חלקים מהאלבום החזותי Renaissance, ותיעוד בסגנון דוקומנטרי של יצירת האלבום וסיבוב ההופעות. על פי הדיווחים, הסרט בוים על ידי נדיה לי כהן . 

ב-1 באוקטובר 2023 ביונסה חשפה טריילר מלא לסרט. הסרט צפוי להגיע לבתי הקולנוע בארצות הברית ב-1 בדצמבר 2023. באותו התאריך, ביונסה פתחה מכירת כרטיסים מוקדמת לסרט ברשתות בתי קולנוע כמו AMC, Regal ו-Cinemark. 

 קישורים חיצוניים 

 הערות שוליים 

קטגוריה:סיבובי הופעות מ-2023
קטגוריה:סיבובי הופעות של ביונסה
קטגוריה:סיבובי הופעות באירופה
קטגוריה:סיבובי הופעות באמריקה הצפונית
קטגוריה:סיבובי הופעות בארצות הברית
קטגוריה:סיבובי הופעות בבלגיה
קטגוריה:סיבובי הופעות בממלכה המאוחדת
קטגוריה:סיבובי הופעות בספרד
קטגוריה:סיבובי הופעות בצרפת
קטגוריה:סיבובי הופעות בקנדה